**Foomka Diiwaangelinta Waxbarashada Fog ee Internetka 2022-23**

Dhammaan Waalidiinta/Daryeelayaasha/Mas’uuliinta TDSB

Sida aad ka warqabtaan, Dawladda Ontaariyo ayaa dhowaan ku dhawaaqday in dhammaan Guddoonada Waxbarashada ay tahay inay u fidiyaan fursad Waxbarasho fog ee internetka ah dhammaan ardayda dugsiyada hoose iyo kuwa sare sannad dugsiyeedka 2022-23.

Marka aan fileyno in tiro badan oo arday ah ay ka qeybgalayaan Waxbarashada sida tooska ah ee iskoolka loo tegayo sannadka soo socda, waxaan dareensanahay in waalidiinta/daryeelayaasha iyo ardayda qaarkood ay dooran doonaan Waxbarashada fog ee internetka si ay u daboolaan baahidooda.

Iyada oo qorshooyinka iyo shaqaalayntu ay sii socoto bisha Sebtembar, Guddoonka Waxbarashada ee Dugsiyada Degmada Toronto (TDSB) waxay ka codsaneysaa qoysaska doonaya inay codsadaan Waxbarasho fog ee internetka sannad dugsiyeedka oo dhan 2022-2023 inay buuxiyaan **[Foomka Diiwaangelinta Waxbarasho fog ee internetka.](https://tdsb.ca1.qualtrics.com/jfe/form/SV_cIvO9GPFtaCZEiO)**

Haddii ilmahaagu si toos ah uu u aadayo dugsiga sannadka soo socda, wax tallaabo ah looma baahna.

[**Foomka Diiwaangelinta Waxbarasho fog ee internetka**](https://tdsb.ca1.qualtrics.com/jfe/form/SV_cIvO9GPFtaCZEiO)  waxa laga heli karaa internetka hadda, wakhtiga kama dambaysta ah ee la buuxinayo waa **Isniinta, Maarso 21keeda saacada 11:59 galabnimo**. Fadlan la soco, ma jiri doonto fursad loogu kala beddelanayo labada dhinac ee u dhexeeya waxbarashada iskoolka sida tooska ah loo tegeyo iyo Waxbarashada fog ee interneka ah wixii ka dambeeya marka Foomka Diiwaangelinta la xiro.

Si aad wax badan uga barato Waxbarashada fog ee internetka ee sannad dugsiyeedka 2022-23, oo ay ku jiraan faahfaahinta ku saabsan helitaanka barnaamijyada, farsamada, hawlaha manhajka ka baxsan, iwm. fadlan booqo [**www.tdsb.on.ca/VirtualLearning**](http://www.tdsb.on.ca/VirtualLearning)

Haddii ay kuu joogaan wax ka badan hal cunug oo dhigta dugsiyada TDSB (Xannaanada dhalaanka yar yar ilaa Fasalka 12), fadlan u buuxi foom gooni ah ee diiwaan gelinta waxbarashada fog ee internetka ilmo kasta adoo isticmaalaya isku xiriika mareegaha kor ku xusan..

Ardayda ku cusub TDSB ee bilaabi doona ka qayb galka Sebtembar, 2022, macluumaadka ku saabsan habka loo dooranayo waxbarashada fog ee internetka waxa lala socodsiin doonaa wakhti dambe.

Waad ku mahadsan tahay wadashaqeyntaada marka aan isu diyaarineyno sannad dugsiyeedka 2022-23 ee soo socda.